钦定古今图书集成/方舆汇编/职方典/第1199卷 > 《西陵峡》杨炯
## 钦定古今图书集成/方舆汇编/职方典/第1199卷 > 《西陵峡》杨炯

绝壁耸万仞，长波射千里。盘薄荆之门，滔滔南国纪。
楚都昔全盛，《高丘》烜望祀。秦兵一旦侵，彝陵火潜起。
四维不复设，关塞良难恃。洞庭且忽然，《孟门》终巳矣。
自古天地辟，流为峡中水。行旅相赠言，风涛无极已。
及余践斯地，瑰奇信为美。江山若有灵，千载伸知己。